వీడెవడు

వీడెవడు 2017లో విడుదశాలైన తెలుగు సినిమా. వికింగ్ మీడియా అండ్ ఎంట‌ర్‌టైన్‌మెంట్ బ్యానర్‌పై రైనా జోషి నిర్మించిన ఈ సినిమాకు తాతినేని సత్య దర్శకత్వం వహించగా ఎస్.ఎస్. తమన్ సంగీతమందించాడు. సచిన్ జె. జోషి, ఈషా గుప్తా, కిషోర్, ప్రభు, శ్రీనివాస రెడ్డి ప్రధాన పాత్రల్లో నటించిన ఈ సినిమా సెప్టెంబర్ 15న విడుదలైంది.
కథ
సత్య (సచిన్ జోషి) ప్రేమించి పెళ్లి చేసుకొన్న తన భార్య శ్వేత (ఈషా గుప్తా)ను ఫస్ట్ నైట్ రోజే హత్య చేసిన కేసులో గోవా జైలుకి 14 రోజుల రిమాండ్ కు వెళ్తాడు. ఆ కేస్ డీల్ చేసే బాధ్యతను పోలీస్ అధికారి ప్రకాష్ (కిషోర్)కు అప్పగిస్తుంది. కేస్ ను స్టడీ చేయడం మొదలెట్టిన ప్రకాష్ కి సత్య అసలు హంతకుడు కాడని, ఈ హత్య వెనుక వేరే కారణం ఉందని తెలుసుకొంటాడు. ఇంతకీ ఆ కారణం ఏమిటి?? ఈ హత్య వెనుక ఉన్నదెవరు ? అనేదే మిగతా సినిమా కథ.

నటీనటులు

సచిన్ జె. జోషి
ఈషా గుప్తా 
కిషోర్
ప్రభు
శ్రీనివాస రెడ్డి
వంశీ కృష్ణ
సతీష్  
సుప్రీత్  
వెన్నెల కిషోర్ 
ఢిల్లీ గణేష్
ధన్య బాలకృష్ణ
ప్రతాప్ పోతన్
శత్రు   
ఖయ్యుమ్
బెనర్జీ  
కిరణ్ 
శశి 
మ్యాడీ
సంతోష్ 
షాని
సాజిద్ సౌజా

నిర్మాణం

ఈ చిత్రం గురించి మొదటిసారిగా 2015 మేలో తెలుగు దర్శకుడు తాతినేని సత్య, సచిన్ జె. జోషి, ఇషా గుప్తా ప్రధాన పాత్రల్లో తెలుగు, తమిళ భాషల్లో ఒక ద్విభాషా చిత్రాన్ని రూపొందించనున్నట్లు ప్రకటించారు.అయితే, సినిమా షూటింగ్ ఏడాది ఆలస్యంగా 2016 మేలో ప్రారంభమైంది.మొదటిగా చిత్ర బృందం పోలాండ్‌లో ఒక పాటను చిత్రీకరించింది. ఈ చిత్రానికి తెలుగులో వీడెవడు అని, తమిళంలో యార్ ఇవన్ (Yaar Ivan) అని పేరు పెట్టారు. 2016 డిసెంబర్ నాటికి చిత్ర నిర్మాణం పూర్తయింది.

 పాటలు  
ఈ చిత్రానికి తమన్ సంగీత దర్శకత్వం వహించారు.

మూలాలు

బయటి లింకులు

వర్గం:2017 తెలుగు సినిమాలు